text: Us proposem un viatge al cor de la història americana, recórrer el Mississipí a través de les seves principals ciutats deixant-nos seduir per la seva bellesa, els seus paisatges, les seves dinàmiques ciutats i, sobretot, la seva música. Començarem coneixent Nashville, la capital de Tennessee, descobrirem els secrets del whisky a la casa Jack Daniels, viatjarem fins a Memphis i coneixerem de prop la figura d'Elvis Presley i de Martin Luther King i continuarem el nostre recorregut per l'antiga Natchez, allotjant-nos al magnífic palau Monmouth Historic Inn fins arribar a la sorprenent i seductora Nova Orleans amb el seu barri francès i seu de la música jazz i blues on podrem recórrer el Mississipí en vaixell de vapor.
  A l'arribada ens trobarem amb el nostre autocar privat i guia local que ens acompanyaran al nostre hotel de 4* on ens hi allotjarem les tres properes nits.
  Després d'un vol llarg segur que tenim una mica de gana. Us proposem anar a sopar al restaurant 404 Kitchen, ubicat al cor del barri de Gulch a Nashville. Aquest restaurant ofereix una cuina moderna procedent de la tradició clàssica europea i amb tocs d'autor de la mà del xef Matt Bolus. Havent sopat ens traslladarem de nou a l'hotel per a dormir.
  A l'hora de dinar anirem al pub de tradició britànica The Pub Nashville per viure una experiència gastronòmica única i intensa, oferint-nos el que és considerat com a millor Fish & Chips dels Estats Units! Una estona de descans i al vespre ens recolliran de nou a l'hotel per anar plegats al Wildhorse Saloon, una veritable sala de ball al més pur estil americà per poder gaudir de la força i la intensitat de la música nordamericana en un espai únic i original on la gastronomia, la cultura i la música conviuen oferint al visitant una experiència inoblidable. Posteriorment ens traslladarem al nostre hotel.
  Destil·leries Jack Daniels – Blues i Jazz
  A la tarda tornarem cap a Nashville i ens traslladarem a l'hotel per descansar una estona. Al vespre anirem plegats al restaurant The Palm Nashville situat al Broadway de la ciutat, en ple centre històric. Havent sopat us proposem viure una veritable experiència musical anant plegats a la zona de Canary Row, la part més dinàmica de la ciutat i amb els clubs nocturns més emblemàtics. Us proposem una nit al reconegut BB King's Blues Club carregada d'adrenalina amb música jazz, rock i country, deixem-nos sorprendre! Posteriorment ens traslladarem al nostre hotel.
  Nashville – Graceland d'Elvis Presley – Memphis.
  A l'hora de dinar anirem al The Vernon's smokehouse per dinar a base de barbacoa típica de la zona de Memphis. A la tarda arribarem a la ciutat de Memphis i ens traslladarem al nostre hotel on ens hi allotjarem durant les properes dues nits. A l'hora de sopar anirem al restaurant Texas de Brazil per degustar les seves magnífiques carns. I per concloure la nit a ritme de Jazz us proposem anar al reconegut The Bluebird Café i poder gaudir d'una vetllada amb músics de gran qualitat i amb l'encant i la seducció de les seves improvisacions. Al The Bluebird Café, on músics i escriptors es reuneixen per compondre plegats i interpretar cada nit noves peces musicals en acústic. Una experiència inoblidable. Posteriorment ens traslladarem al nostre hotel.
  Memphis – Sun Studios – Museu Nacional Dret Humans
  Visitarem també el Museu Nacional dels Drets Humans. A través d'exposicions de gran qualitat descobrirem un dels espais més interessants de la ciutat que ens parla de la lluita incansable pels drets humans al llarg del segle XX. Aquest museu és un dels més destacats del país, situat a l'antic Motel Lorraine, on el 4 d'abril de 1968 va ser assassinat Martin Luther King, líder en la lluita pels drets civils. Al vespre soparem a un restaurant local a la ciutat de Memphis. Trasllat i allotjament al nostre hotel de 4 estrelles.
  Memphis – Natchez, Terra del Cotó
  Un cop arribem a Natchez dinarem al restaurant The Camp. A la tarda farem la visita de la ciutat i la conclourem a una plantació de cotó tot coneixent de prop la història de la ciutat. Acabarem el dia sopant al nostre magnífic hotel, el Monmouth Historic Inn & Gardens de 4 estrelles. El Monmouth Historic Inn és una mansió anterior a la Guerra d'Independència i envoltada de magnífics jardins, reflecteix amb exactitud l'essència del Sud dels Estats Units i és considerat el millor hotel i més emblemàtic de la ciutat. Sopar i allotjament a l'hotel.
  Natchez – Baton Rouge – Nova Orleans
  Durant la visita, pujarem a la Torre del Capitol i farem una visita panoràmica a la ciutat fins arribar al Barri Francès o Vieux Carré, l'atracció turística més important de la ciutat. El barri, originari del segle XVIII és considerat Patrimoni Nacional i esdevé un magnífic exemple de l'arquitectura colonial alhora que és un dels barris més dinàmics de la ciutat. Visitarem els seus edificis més emblemàtics i monuments i posteriorment anirem a dinar al Palace Café. A la tarda seguirem recorrent la ciutat a peu i al vespre soparem al Palm Court Jazz Café, situat en un edifici històric del s. XIX i completament restaurat enmig del barri francès. Aquest restaurant és també un club de jazz tradicional reconegut per la qualitat dels seus músics i concerts. Havent sopat ens traslladarem al nostre hotel al centre de la ciutat.
  Esmorzar americà a l'hotel i sortida a peu per visitar el centre de Nova Orleans i conèixer amb detall el barri francès. Visitarem la Jackson Square al costat del Mississipi, anirem fins al Mercat Francès i ens deixarem portar per la història dels colons i els criolls de la ciutat. Seguirem els passos de Jean Lafitte i Tennessee Williams i reconeixerem la història en l'arquitectura, les balconades i els ferros forjats d'art Déco i estil Neoclàssic. Anirem fins al Cabildo, de 1799 on hi veurem la màscara mortuòria de Napoleó Bonaparte i arribarem fins a la casa Beauregard-Keyes, d'estil victorià. Dinar al restaurant Tujaque's. A la tarda visitarem el Garden District amb les seves mansions i el cementiri Lafayette, un dels barris més bells, elegants i pintorescs de la ciutat.
  A l'hora de sopar, us proposem una experiència molt "surenya", soparem mentre naveguem en un vaixell de vapor pel riu Mississipí, dues hores de navegació acompanyats amb trio de jazz. Veurem Nova Orleans, des d'una perspectiva completament nova, a bord del Steamboat Natchez. En acabat ens traslladarem a l'hotel.
  Nova Orleans – Tour plantacions – Nit de Jazz
  La següent casa que visitarem, serà Houmas House, construïda per un ric baró de sucre en el s. XIX, la casa que més s'assimila a les típiques cases de les plantacions del sud, envoltada d'acolorits jardins, se la coneix amb el nom del Castell del Sucre.
  El dinar d'avui serà en aquesta mateixa mansió, a Houmas House.
  Nova Orleans – Bayou – Barcelona
  En acabar, trasllat cap a l'aeroport internacional de Nova Orleans per volar cap a Barcelona via una ciutat d'escala. Nit a bord.
  Arribada a l'aeroport de Barcelona i trobada amb l'autocar del Club del Viatger que ens acompanyarà als mateixos punts de recollida del primer dia. Final del viatge.